b'\n_START_ARTICLE_\nTrojanski konj\n_START_PARAGRAPH_\nTrojanski konj je bila "naprava", ki so jo zgradili Grki v desetem letu trojanske vojne in jim je omogo\xc4\x8dila zavzetje mestne trdnjave._NEWLINE_Zaradi velikih izgub so se Grki odlo\xc4\x8dili, da se bodo poslu\xc5\xbeili prevare. Zgradili so veliko, leseno skulpturo konja, ki je bila znotraj votla; tja so se skrili Grki. Potem so zapustili tabori\xc5\xa1\xc4\x8de ob obali, se vkrcali na ladje in odpluli iz vidnega obzorja. Ko so Trojanci prodrli na obalo, so jo na\xc5\xa1li zapu\xc5\xa1\xc4\x8deno, le konj je stal tam, kot daritev bogovom._NEWLINE_Konja so spravili v mesto, nakar so priredili veliko slavje ob koncu vojne. Ko so prebivalci mesta zaspali, so se Grki splazili iz konja, premagali malo\xc5\xa1tevilne stra\xc5\xbee, odprli mestna vrata ter signalizirali gr\xc5\xa1ki vojski, ki je tako vdrla v nebranjeno mesto. Sledil je pokol me\xc5\xa1\xc4\x8danov in po\xc5\xbeig._NEWLINE_Na strani Trojancev je bil sve\xc4\x8denik Laokoon, ki je svoje rojake sku\xc5\xa1al prepri\xc4\x8dati, da je trojanski konj prevara. Zato je Atena nad Laokoonta in njegova sinova poslala ka\xc4\x8di. O tem dogodku pripoveduje tudi Eneida. V Rimu je ohranjen kip Laokoontova sinova.'